**Állati jogok – óravázlat**

**Osztály:** 2.osztály

**Tantárgy:**Technika és életvitel

**Tematikus egység:** Család, otthon, háztartás

**Nevelési, fejlesztési célok:** Tapasztalatszerzés a közvetlen természeti, társadalmi és technikai környezet megismertetése és megismerése során. A tapasztalatok megfogalmazása, rögzítése. A saját felelősség belátása, vállalása és érvényesítése a közvetlen környezet alakításában. A környezet- és egészségtudatosság egyes elemeinek megalapozása. Szókincsbővítés. Az önismeret fejlesztése.

1. Szeretném, ha elmondanátok a véleményeteket az alábbi kérdésekről:

- Van- e joguk az állatoknak ahhoz, hogy éljenek?

- Van- e joguk az embereknek ahhoz, hogy éljenek?

- Van-e joga a póknak ahhoz, hogy megfogja a legyet és megegye? Igaz-e ugyanez az oroszlán - zebra, a gólya- béka, stb. esetében is?

- Miért eszi meg az oroszlán a zebrát? Mi történne vele, ha nem foghatná meg? Kinek van igaza ebben az esetben, az oroszlánnak, vagy a zebrának? Tudsz-e igazságot tenni közöttük?

1. Nyissátok ki a Szitakötő folyóirat 31. számát a 28. oldalon! Nézzétek meg a képet! Milyen állatokat láttok a képen? Hol lehetnek ezek a tyúkok éppen, mi történik velük?
2. A cikk néhány bekezdésének tanári felolvasása

(1-6, 8, 11, 13. bekezdések)

1. A következő képek nagyüzemi tojásfarmokon, vagy egyéb tyúktartó helyeken készültek. Szerintetek melyik helyen érvényesül jobban a tyúkok elfogadható élethez való joga?

<http://greenfo.hu/hirek/2013/03/12/vilagutazo-tojasok>

1. A tojásokon látható kódból megtudhatjuk, milyen körülmények között tartották a tyúkokat:

0:biotartás- szabadon tartják az állatokat, udvarra járhatnak kapirgálni, és csak ellenőrzött takarmányt kapnak  
1: szabadtartás: szabadon tartják az állatokat, udvarra járhatnak kapirgálni  
2: mélyalmos tartás: itt is nagy teremben, természetes fény nélkül élnek, de nincsenek ketrecbe zárva, nagyobb a mozgásterük  
3: ketreces tartás: egy nagy teremben, ketrecbe zárva, természetes fény nélkül élik életüket

- Azzal, hogy milyen kódszámmal jelölt tojást vásárolunk, azt a tartási módot támogatjuk, amit a kódszám jelöl.

Meséljétek el otthon is, amit ezen az órán láttatok, tanultatok, és beszélgessetek erről szüleitekkel is.

1. Végezetül nézzétek meg a Hogyan készül? című sorozatból a tojás nagyüzemi előállításáról szóló rövid filmet! (Ha még marad rá idő)

<https://www.youtube.com/watch?v=q7apK73ALY4>